יקב ססלוב

יקב ססלוב היה יקב בוטיק ישראלי שהוקם ב-1998 בקיבוץ אייל בידי ברי ססלוב, ונמכר לקבוצת משקיעים בשנת 2013. בשנת 2016 נקנה היקב על ידי צביקה גרינגולד, משה לוי והיזם ישראל לנג. היקב נסגר בתחילת 2019. ססלוב נולד ב-1946 באוטווה, קנדה. הוא עלה לישראל כמתנדב במלחמת ששת הימים, הוא מהנדס חשמל במקצועו, שעסק אחר-כך במחשבים ובשלב מאוחר יותר למד ייננות. ב-1991 התפטר מעבודתו וכתב את הספר "מבוא לעולם היין", הוא לימד ייננות באוניברסיטה הפתוחה, שנתיים אחר-כך. הנחה קורס ראשון לעשיית יין ביתי. ב-2002 הצטרפה אל ססלוב בתו, רוני ססלוב. היא קיבלה תואר בפקולטה לחקלאות של האוניברסיטה העברית ותואר בייננות מאוניברסיטת ברוק שבקנדה. בשנת 2007 הקים ססלוב אתר תסיסה במושב צוריאל שבגליל העליון על מנת לקרב את עשיית היין לכרמים. ביקב בקיבוץ אייל שבשרון, הוקם מרכז מבקרים בו ניתן היה לבקר ולטעום מיינות היקב. הענבים הגיעו מכרם קדיתא וכרם צבעון האורגניים, וכרם עלמה וכרם בן זמרה האינטגרטיביים. הכרמים בגליל העליון בגובה 650-840 מטר מעל פני הים, על אדמת בזלת וגיר. היקב ייצר יינות בארבע סדרות: רזרב (הסדרה המובחרת), אדום, אביב וסגול (סדרה כשרה). נכון לדצמבר 2009, ייצר היקב כ-80,000 בקבוקים בשנה. ברי ססלוב נכלל ברשימת עשרת האנשים המשפיעים בתעשיית היין הישראלית על ידי אתר "איש הענבים", באוקטובר 2010. ב-2013 נמכר היקב לקבוצת משקיעים ובכך הסתיימה תקופתו כיקב משפחת ססלוב. ב-2016 נרכש על ידי משה לוי, צביקה גרינגולד ויזם נוסף, למנכ"לית היקב מונתה סיגל לוי וליינן הראשי ארי ארל. יקב ססלוב נבחר לאחד ממאה היקבים הטובים ביותר באגן הים התיכון לצד צרפת, איטליה וספרד במגזין הצרפתי "La Revue du Vin de France"(אנ'). דניאל רוגוב, תרגום: עמית יריב, מדריך רוגוב ליינות ישראל 2011, טובי, 2011, עמ' 11, 280-276, 471 אליעזר זקס, יין ישראלי: מבחר יינות ישראל, תל אביב: קורדינטה, ספטמבר 2011, עמ' 115-114 אליעזר זקס וירון גולדפישר, שביל היין: טיול ביקבי ישראל, תל אביב: קורדינטה, 2007, עמ' 151-150 שלמה פפירבלט, עולם היין, כפר סבא: אריה ניר, תשס"ב 2002, עמ' 220 אתר האינטרנט הרשמי של יקב ססלוב (הקישור אינו פעיל) על יקב ססלוב באתר IsraelWines שלמה פפירבלט, המהנדס שהפך ליינן, באתר כלכליסט, 27 בדצמבר 2009 מורן שריר. גם יפה, גם עפיצה, nrg‏, 28 בספטמבר 2007 מיכל פלטי, צריך לחנך את הגפן, באתר הארץ, 25 במאי 2007 איתי להט‏, חובבי יין, אל תפספסו, באתר וואלה, 30 בנובמבר 2006 אבי אפרתי‏, אביב הגיע, באתר וואלה, 17 בנובמבר 2010 דניאל רוגוב, יין | חמש כוסות מקומיות, באתר הארץ, 1 בפברואר 2010 אבי אפרתי‏, מופת בבקבוק, באתר וואלה, 28 בינואר 2010 שגיא קופר, ססלוב ואדומים נוספים: סקירת יינות, באתר ynet, 20 בינואר 2010 רענן רוגל, ברי ססלוב: "אני עבד של מזג האוויר"(הקישור אינו פעיל), באתר "אכול ושאטו", 4 באוקטובר 2009 דניאל רוגוב, יין: שוקולד מריר בבוסתן, באתר הארץ, 17 ביוני 2008 דניאל רוגוב, יינות מיקב ססלוב, באתר הארץ, 29 באוקטובר 2006 דני רובין, עשרת הגדולים הישראלים של דרך היין, באתר "אכול ושאטו", 7 במרץ 2007 דניאל רוגוב, החבית שבגראז', הארץ, 19 בספטמבר 2004 עשרת האנשים המשפיעים של תעשיית היין הישראלית(הקישור אינו פעיל), באתר "איש הענבים", 28 בדצמבר 2010 לפי המידע באתר רשם החברות של משרד המשפטים, הוגשה בקשה ל"חיסול חברה מרצון" ואושרה ב-19/08/2013 – מספר תאגיד: 513925388 לפי המידע באתר רשם החברות של משרד המשפטים, הוגשה בקשה ל"חיסול חברה מרצון" ואושרה ב-03/02/2019 – מספר תאגיד: 512429697 גלי וולוצקי, הייננית רוני ססלוב: "עשינו עבודה נהדרת, וזה נגמר", באתר כלכליסט, 15 בדצמבר 2013 שלמה פפירבלט, המהנדס שהפך ליינן, באתר כלכליסט, 27 בדצמבר 2009 עשרת האנשים המשפיעים של תעשיית היין הישראלית, באתר "איש הענבים", 18 באוקטובר 2010 שירי דובר, ‏מנכ"ל הבורסה חרד לשוק העבודה ומודל הסיכונים החדש של אנטרופי, באתר גלובס, 24 בפברואר 2016